Awit saking punika, pamanggihipun parêpatan pangrèh Narpawandawa, supados sami kuwawinipun anyanggi sêsanggènipun pajêg-pajêg sapanunggilanipun, tuwin botên angèthèrakên pandamêlan wajibipun, pangrèh Narpawandawa nyuwun gêsangipun cêngklongan pratigan, ingkang dipun suwak kawrat kêkancingan katitimasan kaping 1 Sèptèmbêr 1922, ôngka 1 c/5 amargi pangrèh Narpawandawa anyumêrêpi manawi gêsangipun cêngklongan pratiganing blônja punika agêng pigunanipun, langkung malih kanggenipun ing wêkdal punika, wasana nyuwun dhawuh.